Sam Joseph Ntiro

Sam Joseph Ntiro (20 April 1923 – 1 January 1993) na he be artist den de first East African High Commissioner to de Court of Saint James insyd London from de then republic of Tanganyika Territory to de United Kingdom. He serve from independence insyd 1961 til 1964. Na he sanso be Ambassador of Tanganyika to Ireland during dis period.

 Early life den education 
Na dem born am insyd de Machame area of Hai District, de village of Ndereny, de Parish of Nkuu. Dis dey insyd de Kilimanjaro Region of Northwest Tanzania for de slopes of Mount Kilimanjaro top insyd Tanzania. Professor Ntiro attend Ndereny Nkuu Primary School wey he get ein Junior Secondary den Senior Secondary Education at Old Moshi Secondary School insyd de Marangu area. Thru out ein life Professor Ntiro speak fluent English, Swahili, Kimachame den Kimarangu. He get a working knowledge of Runyoro, Luganda, French, German den Italian.

Sam Joseph Ntiro get ein tertiary education at Makerere College of de University of East Africa, wey na then ebe affiliated to de University of London, wer he study Art den Education. He do postgraduate work for de Slade College of Fine Art, University of London. 

 Career 
Na he teach at Makerere College (now Makerere University), Kyambogo Technical Institute (now Kyambogo University) den de University of Dar es Salaam, wer na he help establish de Department of Music, Arts and Culture. Insyd Dar es Salaam na he be Resident Artist, Senior Lecturer wey na for ein retirement associate professor. He do research insyd de United States of America, insyd de 1970s at Dillard & Xavier Universities insyd New Orleans, Louisiana den insyd de 1980s at de University of Wisconsin at Madison insyd both areas of Fine Art den African Studies. He sanso serve as an external examiner for Fine Art, Art History den sometimes History, Geography insyd Kenya, Uganda, Tanzania, Malawi, Zambia, Zimbabwe, de United Kingdom, de US, Canada, Ghana den Nigeria.

Between Kyambogo den Dar es Salaam from 1967 to 1973, na Ntiro be Commissioner of Culture give de Government of de United Republic of Tanzania. Na de department be first insyd de Ministry of Education wey then dem move to de Ministry of National Culture and Youth.

Insyd ein long den distinguished career, na he be a fine artist den painter, a diplomat, public official, a civil servant, den an academic. He travel extensively wey he exhibit ein works of art thru out de world.

 Ein life matter 
He marry Evangeline Sarah Nyendwoha, a Ugandan (Uganda den East Africa ein first woman University Graduate), insyd 1958, wey na dem get two sons, Joseph den Simbo (1961–2008).

 References 

Category:1923 births
Category:1993 deaths
Category:Tanzanian people
Category:Human
Category:Tanzanian diplomats
Category:Ambassadors of Tanganyika
Category:High commissioners of Tanzania to de United Kingdom
Category:Ambassadors to Ireland
Category:Tanzanian expatriates insyd Uganda
Category:Expatriates insyd Ireland
Category:Academic staff of Makerere University
Category:Makerere University alumni
Category:Academic staff of de University of Dar es Salaam
Category:Tanzanian painters